בְּרוּכָה הַבָּאָה /© דוד אשל

בַּקָּשָׁה לִי אֵלַיִךְ תַּשְׁעָ"ט

אִם אֶפְשָׁר, לְכִי לְאַט,

אִם צָרִיךְ... עִצְרִי

דָּבָר לֹא תְּאַחֲרִי,

קוֹדַמְתֵּךְ תַּשְׁעָ"ח בְּקֹשִׁי נָשְׁמָה

וּרְאִי כַּמַָּה מַהֵר נֶעֶלְמָה,

לְכִי תַּשְׁעָ"ט בַּקֶּצֶב שֶׁלִּי

לֹא נוֹרָא, אִם קְצָת תִּתְעַצְּלִי.

תְּנִי לָנוּ זְמַן לֶאֱהֹב

וּזְמַן לְסַלֵּק כָּל מַכְאוֹב,

זְמַן לַחְשֹׁב בִּצְלִילוּת הַדַּעַת

בְּמָה כֵּן, וּבְמָה לֹא לָגַעַת,

תְּנִי לָנוּ זְמַן לְיַשֵּׁב מְדָנִים

וּזְמַן לְקַבֵּל, יְלָדִים, נְכָדִים וְנִינִים,

זְמַן לְהַרְגִּישׁ, לַחַוּוֹת וְלִטְעֹם

תְּנִי לָנוּ זְמַן לִקְטַנּוֹת הַיּוֹמְיוֹם.

תַּשְׁעָ"ט, תְּנִי לָנוּ זְמַן לְלֵב רוֹגֵעַ

לְהִזָּכֵר וּלְהִתְגַּעְגֵּעַ,

זְמַן לִלְמֹד וּלְהִתְעַנְיֵן

וּלְבַצֵּעַ אֶת מָה שֶׁהָרֹאשׁ מְדַמְיֵן,

לְנַצֵּל כָּרָאוּי אֶת כָּל סוּגֵי הָאַקְלִים

לֵהָנוֹת, מִזִּמְרַת צִפּוֹרִים וּמִשִּׁפְעַת הַצְּלִילִים,

לִצְפִיָּה בִּשְׁקִיעוֹת וּבִזְרִיחוֹת

וּזְמַן לַהֲנָאָה, מִטְּעָמִים וְרֵיחוֹת.

תְּנִי לָנוּ זְמַן לִשְׂרֹד

עוֹד זְמַן וְעוֹד,

וּתְנִי לָנוּ זְמַן לִהְיוֹת

כִּי נוֹתְרוּ לָנוּ הֲמוֹן עֲשִׂיּוֹת.

תְּנִי לָנוּ יַד אֲהוּבָתֵנוּ תַּשְׁעָ"ט

נֵצֵא לְדַרְכֵּנוּ אַט אַט,

יַחְדָּו נְנַצֵּל כָּל דַּקָּה

וְנִזְכֶּה בְּשָׁנָה יוֹתֵר אֲרֻכָּה.

שָׁנָה טוֹבָה אַתְּ...

שְׁנַת תַּשְׁעָ"ט